Emily Dickinson

Emily Elizabeth Dickinson (1830–1886) var en amerikansk poet. Selv om hun var nærmest ukjent i sin levetid, regnes hun nå som en av USAs viktigste diktere i det nittende århundre. Alt i alt skrev hun snaut  dikt, hvorav de færreste ble publisert mens hun levde.

 Bakgrunn og liv 
Dickinson ble født i Amherst i Massachusetts i en vellykket familie med sterke kommersielle forbindelser. Hun levde selv et innadvendt og tilbaketrukket liv. Etter å ha studert ved Amherst Academy i syv år i sin ungdom, tilbrakte hun en kort tid ved Mount Holyoke Female Seminary før hun vendte hjem til familiens hus i Amherst. Hun ble sett på som noe eksentrisk av lokalbefolkningen, kjent for sin hang til å kle seg i hvite kjoler, vegring for å hilse på gjester, og senere i livet, å knapt forlate rommet sitt. De fleste av hennes venner var de hun brevvekslet med.

Selv om Dickinson var en frodig poet privat, ble færre enn et dusin av hennes nær 1800 dikt utgitt mens hun levde.Kildene er ikke enige om nøyaktig hvor mange dikt som ble utgitt, men de fleste plasserer antallet mellom syv og ti. Diktene som ble utgitt i hennes tid ble vanligvis endret betydelig av utgiverne for å passe inn med samtidens poetiske retningslinjer. Dickinsons dikt er unike for sin tid i sin form: De hadde korte linjer, manglet vanligvis overskrift, og benyttet ofte halvrim og ukonvensjonell tegnsetting.McNeil, Helen (1986): Emily Dickinson. London: Virago Press. . s. 2. Mange av diktene hennes handler om tema som død og udødelighet, som også er tilbakevendende emner i brevene hun skrev til venner.

Selv om de fleste som kjente henne, antagelig også kjente til diktningen hennes, var det ikke før etter hennes død i 1886, da hennes yngre søster Lavinia oppdaget det hemmelige forrådet hennes av dikt, at bredden i Dickinsons diktning ble kjent. Hennes første samling med poesi ble utgitt i 1890 av Thomas Wentworth Higginson og Mabel Loomis Todd, som var kjenninger av Dickinson, skjønt de omskrev begge i stor grad innholdet. En fullstendig og bortimot uendret samling av Dickonsons dikt ble først utgitt for første gang i 1950, da The Poems of Emily Dickinson ble utgitt av litteraten Thomas H. Johnson. Til tross for ufordelaktig omtale og skepsis til hennes litterære dyktighet på slutten av 1800- og begynnelsen av 1900-tallet, betrakter litteraturforskere i dag Dickinson for å være en betydelig amerikansk poet.Bloom, Harold (1999): The Western Canon: The Books and School of the Ages. New York: Harcourt Brace, s. 9; Ford, Thomas W. (1966): Heaven Beguiles the Tired: Death in the Poetry of Emily Dickinson. University of Alabama Press, s. 122

I 1973 ble hun innvotert i National Women's Hall of Fame.

 Dickinson på norsk 
Mitt brev til verden ble gjendiktet av André Bjerke og ble utgitt på Den norske bokklubben i  1977. Tone Hødnebø kom med en samling av Dickinsons dikt med tittelen Skitne lille hjerte i 1995.Ekrheim, Sindre: «Emily Dickinson på norsk», Bergens Tidende 1. mars 2009

Dickinsons samlede dikt er oversatt av Kurt Narvesen. Narvesens oversettelse ble utgitt i to bind i 2008-2009 på Bokvennen forlag.

 Litteratur 
 Amerikanske diktsamlinger
 Franklin, R. W. (red) (1999): The Poems of Emily Dickinson. Cambridge: Belknap Press. 
 Johnson, Thomas H. (red) (1960): The Complete Poems of Emily Dickinson. Boston: Little, Brown & Co.

 Referanser 

 Eksterne lenker 






  Dickinsons elektroniske arkiv
  Profilering og dikt av Emily Dickinson, inkludert lydfiler, hos Poetry Foundation.

Kategori:Lyrikere fra USA
Kategori:National Women's Hall of Fame
Kategori:Personer fra Amherst i Massachusetts